Узнагароды лаўрэатам уручыў дзяржаўны сакратар Саюзнай дзяржавы Рыгор Рапота. У сваім прывітанні ён адзначыў, што Пастаянны камітэт Саюзнай дзяржавы актыўна працуе над тым, каб беларусы і расіяне не адчувалі праблем пры перасячэнні граніц Беларусі і Расіі, паступленнi на вучобу або работу на саюзнай прасторы. "Можна людзей прымусіць разам рабіць нейкія справы, нешта будаваць. Але нельга прымусіць людзей разам адпачываць. Павінна быць жаданне паразмаўляць з сябрамі, пабываць там, дзе ты адчуваеш сябе спакойна, дзе табе рады. І вось тут, у Віцебску, для гасцей фестывалю рэспубліканскія і мясцовыя ўлады, жыхары горада робяць усё, каб мы адчувалі сябе дома, каб тут было добра", - сказаў Рыгор Рапота.